છેલ્લા બે મહિનાથી પોલિશ્ડ ડાયમંડની માગ થોડી થોડી ઘટી છે. પરંતુ, હાલમાં તો માર્કેટ તદ્દન નિરસ બની ગયુ છે. ભારતીય માર્કેટમાં અમેરિકી અને ચાઇનીઝ બાયર્સ તરફથી ઇન્કવાયરી જોવા મળી રહી છે પરંતુ, બજારમાં ખાસ કોઇ મુવમેન્ટ જોવા મળતી નથી. અમેરિકી માર્કેટ પણ શાંત છે. વેકેશન બાદ શરૂ થયેલા માર્કેટમાં ખાસ કોઇ ચહલપહલ નથી. આ જ પ્રકારે બેલ્જિયમમાં પણ પોલિશ્ડનુ માર્કેટ સ્લો જોવાયું છે. અન્ય મુખ્ય માર્કેટ ગણાતા ઇઝરાયલમાં પણ મંદ માહોલ નોંધાયો છે. ખાસ કરીને જુલાઇમાં વધુ નિરસતા રહી હતી. આ પ્રકારે નીંચી માગથી બજારમાં તૈયાર હીરાનો ભરાવો થવા માડયો છે. ઉપરાંત ઊંચી કિંમતની રફમાથી તૈયાર થયેલા હીરાના ભાવમાં ડિસ્કાઉન્ટની સ્થિતિ બનતા માર્જીન પણ ઘટયા છે. રફ માર્કેટમાં પણ ઘટતી માગની અસરે પ્રિમિયમ રેટ નીંચે ઉતર્યા છે. આ તમામ બાબતે હીરાઉદ્યોગકારોની ચિંતાની વધારી દીધી છે.